Motorvejen har hele natten været spærret i begge retninger mellem afkørsel 53 Odense V og afkørsel 54 Vissenbjerg efter flere sten er blevet kastet fra en bro og ned på vejen.

Stenene blev kastet fra samme bro, som for halvandet år siden, da en tysk families bil blev ramt og en kvinde i bilen blev dræbt.

Dengang dræbte betonklodsen en 33-årig kvinde på stedet, mens hendes 36-årige mand blev hårdt kvæstet og lagt i kunstigt koma. Deres 5-årige søn slap med mindre skrammer og blev hentet af pårørende.

Læs også : Muligt stenkast på Fyn skete ved højlys dag

Denne gang ramte stenene ikke nogen biler, men to biler påkørte de store kampesten og blev beskadiget. Ingen personer er kommet til skade.